
Martfű Város Polgármesterétől
5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés
AGENDA Pályázatházzal kötendő Együttműködési Megállapodás jóváhagyására 
az EFOP-1.5.2-16. „Humán szolgáltatások fejlesztése térségi szemléletben” 
pályázathoz kapcsolódóan
Martfű Város Önkormányzata Képviselő-testületének 

2017. április 27-i ülésére
Előkészítette: S. Bodor Éva
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 
Tárgyalás módja: nyilvános ülés
Tisztelt Képviselő-testület!

Martfű Város Önkormányzata pályázatot nyújtott be Humán szolgáltatások fejlesztése térségi szemléletben című EFOP-1.5.2-16. kódszámú felhívásra konzorciumban másik négy önkormányzattal, Szajol Községi Önkormányzat, Zagyvarékas Községi Önkormányzat, Kőtelek Községi Önkormányzat és Szászberek Községi Önkormányzattal. A konzorcium vezetője Martfű Város Önkormányzata.
A pályázatban aktív közreműködőként az Agenda Pályázatház Pályázati Tanácsadó Kft. vesz részt, és jelen Együttműködési Megállapodás (továbbiakban: Megállapodás) aláírásával kötelezettséget vállal arra, hogy a EFOP-1.5.2-16 – Humán közszolgáltatások fejlesztése térségi szemléletben c. pályázat (továbbiakban: pályázat) projekttervezési, pályázatírási, hatósági szerződéskötési és hatósági elszámolási folyamatában a Megállapodásban meghatározott tartalommal és módon a Konzorcium tagjaival együttműködnek.

A Megállapodás a támogatási kérelem elbírálásáig, illetve pozitív elbírálás esetén a Hatósággal kötött szerződés alapján a Záró Beszámoló elfogadásáig hatályos.

A Megállapodás tervezetét előterjesztésemhez csatolom.

Kérem a Tisztelt Képviselő-testületet az Együttműködési Megállapodás jóváhagyásáról az alábbi határozati javaslat elfogadásával szíveskedjen dönteni.
Határozati javaslat:


…./2017.(.........) határozat

AGENDA Pályázatházzal kötendő Együttműködési Megállapodás jóváhagyásáról az EFOP-1.5.2-16. „Humán szolgáltatások fejlesztése térségi szemléletben” pályázathoz kapcsolódóan
Martfű Város Önkormányzatának Képviselő-testülete megtárgyalta az AGENDA Pályázatházzal kötendő Együttműködési Megállapodás jóváhagyására az EFOP-1.5.2-16. „Humán szolgáltatások fejlesztése térségi szemléletben” pályázathoz kapcsolódóan szóló előterjesztést, mely alapján a határozat mellékletét képező Együttműködési Megállapodás megkötését támogatja.
A Képviselő-testület felhatalmazza a Polgármestert az Együttműködési Megállapodás aláírására.
Erről értesülnek:
1./ JNSZ Megyei Kormányhivatal, Szolnok

2./ Valamennyi képviselő, Helyben
3./ Pénzügyi és Adóügyi Iroda 
4./ Műszaki Iroda
5./ AGENDA Pályázatház 

6./ Irattár
Martfű, 2017.04.19.

